คลังฝ่า‘เมษาทมิฬ’ดันภาษีที่ดินงบ54
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ได้ฤกษ์เสนอกฎหมายที่ดินเข้า ครม. หลังสงกรานต์นี้ พร้อมเสนองบ 2554 และลุ้น พ.ร.บ.กู้ 4 แสนล้าน
นายกรณ์ จาติกวณิช รมว.คลัง เปิดเผยว่า หลังจากกลับจากการประชุม รมว.คลังอาเซียนและยุโรปในสัปดาห์นี้ กระทรวงการคลังมีงานสำคัญที่ต้องเร่งผลักดันต่อ โดยในวันที่ 20 เม.ย. 2553 นี้จะเสนอร่างพระราชบัญญัติที่ดินและสิ่งปลูกสร้าง พ.ศ. ... ให้ที่ประชุมคณะรัฐมนตรี (ครม.) อนุมัติ หลังจากยืด เยื้อไม่ได้เสนอเข้า ครม.พิจารณาร่วมเดือน เนื่องจากติด ภารกิจเดินทางไปประชุมต่างประเทศ รวมถึงปัญหาการชุมนุมของกลุ่มคนเสื้อแดง
หลังจากนั้นในวันที่ 27 เม.ย. 2553 คาดว่าทางกระทรวงการคลังจะเสนอร่าง พ.ร.บ.งบประมาณรายจ่ายประจำปี 2554 ให้ที่ประชุมคณะรัฐมนตรีอนุมัติ รวมถึงแนวทางการแก้ไขปัญหาเศรษฐกิจการเร่งเบิกจ่ายงบจากพระราชกำหนด (พ.ร.ก.) กู้เงิน 4 แสนล้านบาท และหาความชัดเจนที่จะเดินหน้าออก พ.ร.บ.กู้เงิน 4 แสนล้านบาท ว่าจะดำเนินการต่อด้วยหรือไม่
“การออก พ.ร.บ. 4 แสนล้านบาท จะออกหรือไม่ จะได้ข้อสรุปในวันที่ 27 เม.ย.นี้แน่ ซึ่งจะแถลงเรื่องการทำงบประมาณทั้งหมด รวมถึงความจำเป็นในการจัดทำงบประมาณกลางปีว่าจะต้องมีหรือไม่” นายกรณ์ กล่าว
สำหรับสาระสำคัญของภาษีที่ดินและสิ่งปลูกสร้างจะยึดหลักการสร้างความเป็นธรรมให้กับผู้มีภาระเสียภาษีลดความเหลื่อมล้ำแม้จะขัดใจเศรษฐี
เพื่อดูแลประเทศชาติโดยรวม ซึ่งที่ผ่านมาเป็นการเก็บภาษีรายได้ทั้งทางตรงทางอ้อม แต่ไม่ได้มีการจัดเก็บภาษีทรัพย์สิน ทำให้โครงสร้างภาษีมีความเหลื่อมล้ำ ซึ่งการเสนอกฎหมายฉบับนี้อาจขัดประโยชน์กับเศรษฐีบางคน แต่คลังก็ทำความเข้าใจและส่วนใหญ่ก็ตอบรับ เพราะเห็นว่าโครงสร้างภาษีจะมีความยุติธรรมมากขึ้น
อย่างไรก็ตาม ยืนยันว่าการจัดเก็บภาษีที่ดิน จะไม่เป็นภาระกับประชาชนที่ยากจน เพราะอัตราภาษีที่จะเสนอครม.พิจารณาเป็นตุ๊กตาเบื้องต้น คิดอัตราจัดเก็บกับเกษตรกรที่ 0% ทำให้มีมีผลกระทบกับผู้มีรายได้น้อยจากภาคการเกษตร